**Opis predmetu zákazky**

**Predmet zákazky:** Poskytnutie služby

**Kategória služby, číslo:** 12 - Architektonické služby; inžinierske služby a komplexné inžinierske služby; mestské plánovanie a krajinná architektúra; súvisiace odborné a technické poradenské služby, technické testovanie a analýzy

**Názov zákazky:**Projektová dokumentácia: Doplnková infraštruktúra pre cyklistov v meste Košice.

**Názov služby:**Zhotovenie  projektovej dokumentácie:Doplnková infraštruktúra pre cyklistov v meste Košice.

**1. Úvod**

Mesto Košice sa plánuje zapojiť do výzvy na predkladanie žiadosti o NFP z Integrovaného regionálneho operačného programu (ďalej len IROP). **Prioritná os 1:** Bezpečná a ekologická doprava v regiónoch, **Špecifický cieľ 1.2.2:** Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb, typ aktivity A.) rekonštrukcia, modernizácia a výstavba infraštruktúry pre nemotorovú dopravu. V rámci výzvy má mesto záujem **zaobstarať a** **osadiť cyklistické prístrešky so stojanmi určenými na parkovanie bicyklov** a zároveň aj vykonať stavebné úpravy plôch v miestach prístreškov (základová doska, bezbariérový prístup, v prípade  sieťového rozpadu povrchu pešej komunikácie v miestach prístupov k prístrešku realizovať stavebnú úpravu (udržiavacie práce) komunikácie po celej dĺžke prístrešku smerom k obrubníku).

 Očakávaným prínosom celého projektu je zlepšenie infraštruktúry pre cyklistov a rozvoj smerujúci k mestu pre cyklistov.

**Predmetom zákazky je:**

Vypracovanie technickej dokumentácie:

* projektová dokumentácia pre ohlásenie drobnej stavby: Doplnková infraštruktúra pre cyklistov v meste Košice - prístrešky na parkovanie bicyklov a technické riešenie ich osadenia, získanie stanovísk dotknutých orgánov, stavebné úpravy/udržiavacie práce, vrátane kalkulácie nákladov.

**Špecifikácia diela**

Predmetom diela „Doplnková infraštruktúra pre cyklistov v meste Košice“ je zabezpečenie súborov inžiniersko-projektových činností podľa „Sadzobníka pre navrhovanie ponukových cien projektových prác a inžinierskych činností“ UNIKA 2019 v rozsahu:

Vypracovanie a dodanie:

1. **Dokumentácie pre ohlásenie drobnej stavby**: Doplnková infraštruktúra pre cyklistov v meste Košice **–** prístrešky na parkovanie bicyklovatechnické riešenie ich osadeniavrátane oceneného položkovitého rozpočtu stavby a výkazu výmer
2. **Polohopisné a výškopisné** **zameranie**
3. Zabezpečenie **Inžinierskej činnosti** (ďalej len IČ)
4. Zabezpečenie výkonu **Autorského dohľadu** (ďalej len AD) počas realizácie stavby

**2. Technické požiadavky na vykonanie diela**

Mesto Košice plánuje pre zlepšenie doplnkovej infraštruktúry pre cyklistov, obstarať a osadiť 4 ks typizovaných prístreškov so stojanmi na parkovanie bicyklov a servisnými stojanmi.

Vytypované miesta pre osadenie prístreškov na parkovanie bicyklov:

1. Staničné námestie, k.ú. Stredné Mesto, č.p. „E“ 1199/1, 1197,
2. Magistrát mesta Košice, k.ú. Terasa, č.p. 545/18,
3. ZŠ a Gymnázium Trebišovská, k.ú. Terasa, č.p. 1383/1,
4. Obchodné centrum Tip top, k.ú. Huštáky, č.p. 3796/3 a 3796/1
5. Krytá plaváreň – do zelene, k.ú. Stredné Mesto, č.p. 2014/1,
6. Gymnáziu Milana Rastislava Štefánika (L. Novomeského 4) k.ú. Huštáky, č.p. 3806/3 alebo ZŠ Novomeského 2,k.ú. Huštáky, č.p. 3808/2,
7. Internáty Medická, k.ú. Terasa, č.p. 1856/10.

**Projekčne riešiť 4. miesta spomedzi 7 vytipovaných, konkrétne:**

1. Staničné námestie, k.ú. Stredné Mesto, č.p. „E“ 1199/1, 1197,

2. Magistrát mesta Košice, k.ú. Terasa, č.p. 545/18,

1. Obchodné centrum Tip top, k.ú. Huštáky, č.p. 3796/3 a 3796/1
2. Krytá plaváreň – k.ú. Stredné Mesto, č.p. 2014/1,

V prípade, že nebude možné napr. z dôvodu vedenia inžinierskych sietí (závislé od vyjadrení správcov inžinierskych sietí), umiestniť prístrešok na uvedených 4. miestach, navrhnúť umiestnenie na inom z vyššie uvedených vytypovaných miest, a to po odsúhlasení objednávateľom – Mestom Košice. Zároveň aj vykonať stavebné úpravy plôch príp. udržiavacie práce okolia prístrešku, na ktorých má byť prístrešok osádzaný.

**Bližšia špecifikácia požadovaného riešenia prístreškov:**

Prístrešok na bicykle s rovnou zelenou/vegetačnou strechou, krytá plocha pre parkovanie min. 10 bicyklov.

**Charakter konštrukcie:**

- oceľová nosná konštrukcia opatrená ochrannou vrstvou zinku hrúbky min. 80 µm a práškovým vypaľovaným lakom hrúbky min. 80 µm, zadná a bočné steny z kaleného skla hrúbky min. 8 mm s bezpečnostnou potlačou (ochrana vtáctva).

**Extenzívna vegetačná strecha prístrešku**

Vrchná vrstva tvorená rohožou s rozchodníkmi ( rod Sedum ) pestovanými na kokosovej rohoži pretkanej polypropylénovou sieťou s vrstvou substrátu a zmesou vegetácie Sedum ( kombinácia 6-8 druhov ), ktoré vedie prežiť aj pri dlhých suchých obdobiach.

Skladba strechy nasledovná:

* dizajnový podhľad zo smrekovca,
* hliníková vaňa pre uloženie retenčnej dosky,
* retenčná doska z termicky prepojených recyklovaných polyesterových vláken. Predpokladaná vodozádržnosť je cca 22l/m2. Vodovýparnosť: cca 3-8l/m2/deň.

**Vybavenie  prístrešku:**

1. **stojany na parkovanie bicyklov**

Stojan na bicykle celooceľový, na bezpečné odstavenie bicykla, ktorý umožní uzamknutie rámu a kolies bez rizika poškodenia, typ stojanu obrátené „U“ .

1. servisný stojan

Stojan vybavený náradím pre základné opravy, náradie skryté vo vnútri stojanu, dielenskou hustilkou s univerzálnou hlavicou pre rôzne typy ventilov. Stojan má umožniť: dofúkať pneumatiky, opraviť defekt, či využiť náradie k rôznym iným neočakávaným jednoduchým opravám ako je uvoľnený pedál, nosič či detská sedačka. Pre svoju prevádzku nepotrebuje prívod elektrickej energie. Vzorový príklad napr. Mantis, Kolobox (bdXarchitekti s.r.o.) a pod.

**Rozsah požadovaného riešenia zahŕňa:**

* spracovanie technického riešenia osadenia prístreškov, servisných stojanov a stojanov na parkovanie bicyklov v rámci prístrešku, podľa požiadaviek objednávateľa s rešpektovaním vyjadrení správcov inžinierskych sietí.
* spodná stavba pod prístreškom, základová doska betónová (podľa Príloha č. 1 a 2 Vzorové výkresy spodnej stavby a minimálne/základné parametre prístrešku),  návrh povrchov v súlade s nadväzujúcimi plochami (ak je v okolí dlažba použiť rovnakú dlažbu, ak asfaltobetón použiť asfaltobetón atď.) vrátane udržiavacích prác bezprostredného okolia prístrešku (max. plocha 25 m2), podľa aktuálnej situácie a dohode s objednávateľom, vytvorenie bezbariérového prístupu k prístrešku, ak si to bude vyžadovať situácia.
* spätné úpravy priľahlých dotknutých plôch; v prípade zásahu do verejnej zelene bude spätná úprava riešená podľa rozsahu zásahu do tejto plochy, min. však v šírke 1 m a to v zmysle dokumentu „Podmienky pre úpravu terénu po výkopových prácach na verejnej zeleni mesta Košice“; Správa mestskej zelene v Košiciach.

Rozsah riešenia bude rozdelený do samostatných stavebných objektov.

**3. Opis služby**

Poskytnutie služby bude pozostávať z nasledovných činností:

1. **Vypracovanie Dokumentácie pre ohlásenie drobnej stavby**: **Doplnková infraštruktúra pre cyklistov v meste Košice –** prístrešky na parkovanie bicyklov, vrátane vybavenia atechnické riešenie ich osadenia.

 Vypracovanie projektovej dokumentácie pre ohlásenie drobnej stavby do takej podrobnosti, aby poskytovala dostatočný podklad na stavebné úpravy a udržiavacie práce (búracie práce, vysprávky povrchu, výmena podkladu na miestach sieťového rozpadu, spodná stavba pre prístrešok) ako aj podrobnú kalkuláciu stavebných nákladov slúžiacu ako podklad pre následné zadávanie súťažných podmienok pre výber dodávateľa. Projekt musí byť dostatočným podkladom na uskutočnenie stavebných úprav a na záverečné vyúčtovanie stavebných prác.  Súčasťou projektu bude aj návrh terénnych a sadových úprav na plochách poškodených stavebnou činnosťou.

1. **Geodetické zameranie:**

 Realizovať geodetické zameranie pre plochy, kde majú byť umiestnené prístrešky, spracované oprávneným geodetom. Obsahovať bude detailné výškopisné a polohopisné zameranie celého dotknutého územia prístrešku.

1. Zabezpečenie **Inžinierskej činnosti** (ďalej len IČ):

 Vykonanie všetkých a akýchkoľvek činností, krokov a úkonov, ktoré vedú k získaniu kladných vyjadrení všetkých relevantných inštitúcií a osôb k projektovej dokumentácii pre ohlásenie drobnej stavby. Inžinierska činnosť potrebná pre získanie príslušných povolení v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona a §16 zákona č. 135/1961 Zb. o pozemných komunikáciách (cestný zákon) v znení neskorších predpisov. Odovzdať – 1 ks tlačené originály vyjadrení, 1 krát digitálne v PDF formáte na CD nosiči.

o Vyjadrenia správcov inžinierskych sietí o vedení IS budú poskytnuté úspešnému uchádzačovi, v projekte treba rešpektovať vyjadrenia, navrhnúť ochranu inžinierskych sietí v zmysle vyjadrení a predložiť na odsúhlasenie správcom.

o Právoplatné povolenie : **Oznámenie o ohlásení drobnej stavby**.

o Projektovú dokumentáciu odsúhlasiť dotknutými mestskými časťami, príslušnými organizáciami a inštitúciami.

1. **Výkon autorského dohľadu** - počas celej doby realizácie stavby**:**

Zhotoviteľ v rozsahu tejto zmluvy v zmysle ustanovení o autorskom práve a právach súvisiacich s autorským právom č. 185/2015 Z. z. v platnom znení (autorský zákon) vo vlastnom mene, na vlastnú zodpovednosť a s potrebnou odbornou starostlivosťou pre objednávateľa vykoná odborný autorský dohľad nad uskutočňovaním stavby od okamihu zahájenia stavebných prác až po skončenie prác na stavbe.

**Požadovaný minimálny obsah a rozsah projektovej dokumentácie** v zmysle ustanovenia § 9 Vyhlášky č. 453/2000 Z. z. a spĺňajúcej požiadavky v súlade s vyhláškou MŽP SR č. 532/2002 Z. z:

Sprievodná a Súhrnná technická správa obsahujúca okrem iného aj Zatriedenie a spôsob nakladania s odpadmi (dokumentácia odpadov - vybúrané hmoty a sute, ktoré sa získajú v priebehu stavebných prác a ktoré sa nedajú na stavbe využiť, sa zlikvidujú v zmysle zákona č. 79/2015 Z.z. o odpadoch a o zmene a doplnení niektorých zákonov a ďalšej platnej legislatívy prostredníctvom odborne spôsobilej osoby), Zakreslenie inžinierskych sietí, Prehľadná situácia, Celková situácia stavby, Stavebné výkresy, Dokumentácia pre ohlásenie drobnej stavby (stavebné úpravy), Doklady, Výkaz výmer, Rozpočet - ocenený po položkách, Neocenený výkazu výmer - slepý rozpočet, Zahrnúť do rozpočtu nákladov stavby: Vytýčenie stavby, Vytýčenie inžinierskych sietí, Geodetická časť dokumentácie skutočného vyhotovenia stavby - porealizačné zameranie stavby (geodetický elaborát) v počte 2 vyhotovenia v tlačenej forme a 2 vyhotovenia v digitálnej forme na CD nosiči, Vypracovanie dokumentácie skutočného zhotovenia stavby v počte 2 vyhotovení v tlačenej forme a  2 vyhotovenia v digitálnej forme na CD nosiči.

**4. Upresňujúce informácie:**

Neocenený výkaz výmer a ocenený položkovitý rozpočet stavby vypracovaný v programe MS Excel a použitím funkcie ROUND (matematické zaokrúhlenie na 2 desatinné miesta). V popise jednotlivých položiek rozpočtu je potrebné neuvádzať názov výrobku alebo označenie výrobcu.

Dokumentácia musí byť vypracovaná v súlade s ustanoveniami všeobecne záväzných právnych predpisov platných a účinných v Slovenskej republike, platných technických noriem vzťahujúcich sa na dielo, v súlade s platným územným plánom Mesta Košice, Zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, Vyhláškou č. 453/2000 Z. z., ktorou sa vykonávajú niektoré ustanovenia stavebného zákona, technických podmienok TP 085 (pôvodné označenie TP 07/2014) Navrhovanie cyklistickej infraštruktúry vydaných Ministerstvom dopravy, výstavby a regionálneho rozvoja SR;  STN 73 6101 Projektovanie ciest a diaľnic a STN 73 6110 Projektovanie miestnych komunikácií; v rozsahu primeranom k vykonávanému dielu.  Prístupnosť má byť zabezpečená v súlade s Dohovorom OSN podľa č. 9 a 19 o právach osôb so zdravotným postihnutím, vyhláškou MŽP SR č. 532/2002 Z. z. a zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

Dokumentácia musí byť vypracovaná v úzkej súčinnosti s objednávateľom - Mestom Košice a pred finálnou tlačou PD odsúhlasená objednávateľom. Dokumentácia musí byť v priebehu vypracovania konzultovaná s dotknutými štátnymi inštitúciami.

Dokumentácie vrátane výkazu výmer a položkovitého rozpočtu musia byť vypracované v slovenskom jazyku, podpísané a opečiatkované osobami s príslušnou odbornou spôsobilosťou v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov resp. ekvivalentnou osobou.

**Podklady -** objednávateľ poskytne úspešnému uchádzačovi:

* + Aktuálne vyjadrenia k existencii sietí,
	+ Vzorové výkresy spodnej stavby a minimálne/základné parametre prístrešku.

**5. Ďalšie podmienky**

 **Termín dodania:**

Vypracovaná dokumentácia bude dodaná v nasledujúcich **termínoch:**

|  |  |
| --- | --- |
| **Názov** | **Termín** |
| Spracovanie projektovej dokumentácie pre ohlásenie drobnej stavby , geodetické zameranie a na inžiniersku činnosť na vybavenie potrebných vyjadrení od dotknutých príslušných úradov a organizácií, vrátane vydania právoplatného povolenia – Oznámenia o ohlásení drobnej stavby  | do 7 týždňov odo dňa nadobudnutia účinnosti zmluvy |
| Autorský dohľad - podľa potreby, koordinácia autorského dohľadu projektanta s dodávateľom stavby počas celej doby realizácie stavby | predpokladaná lehota výkonu činnosti autorského dohľadu je cca 1 mesiac |

**Miesto dodania:** sídlo verejného obstarávateľa.

**Spôsob dodania:** Dokumentácia musí byť v obale označenom názvom zákazky v rozsahu výkresová časť, vrátane sprievodnej správy a technických správ. Formát dodania dokumentácie: textová časť dokumentácie vo formátoch doc a pdf, výkresová časť dokumentácie vo formátoch pdf, dwg /dgn, výkaz výmer a rozpočet vo formátoch xls a pdf.

* Projekt pre ohlásenie drobnej stavby - bude vyhotovený v rozsahu 7 výtlačkov a v digitálnej forme 2x na CD nosiči vo formátoch doc/pdf a dgn/dwg. Vrátane vyjadrení – 1 ks tlačený originál vyjadrenia, 1 krát digitálne v PDF formáte na CD nosiči.

V Košiciach, .......................................

Spracovali: RNDr. Urbanovičová Veronika, PhD. a Ing. Dáša Frivalská